पाएं अपने शहर की ताज़ा ख़बरें और फ्री ई-पेपरडाउनलोड करें
सेवा भारती समिति एवं राष्ट्रीय स्वयंसेवक संघ की ओर से बढ़ते कोरोना संक्रमण को देखते हुए अलग-अलग कार्यक्रम चलाये जा रहे हैं। शुक्रवार को कलेक्ट्रट परिसर में एडवोकेट, कोर्ट के कर्मचारी, कोर्ट आने वाले लोगों को आयुर्वेदिक काढ़ा पिलाया गया। सेवा भारती द्वारा अब तक दो बार रक्तदान शिविर सहित कार्यक्रम किये जा रहे हैं।
जिले में कोरोना संक्रमण बढ़़ने के साथ अलग-अलग संस्थाएं, भामाशाह आगे आ रहे हैं। कोई अस्पताल में उपकरण दे रहे हैं तो कोई लोगों की सेवा कर इस संकट की घड़ी में मदद कर रहे हैं। सेवा भारती समिति एवं राष्ट्रीय स्वयंसेवक संघ की ओर से आज जिला कलक्टर और कोर्ट परिसर के अन्दर वकीलों, आमजन, कर्मचारियों को आयुर्वेदिक काढ़ा पिलाया गया।
सेवा भारतीय के धर्मवीर ने बताया कि कोर्ट परिसर में काढ़े का वितरण किया गया है। जितने भी एडवोकेट, कर्मचारी आमजन आ रहे हैं उनको काढ़ा पिलाया जा रहा है। यह काढ़ा रोग प्रतिरोधक क्षमता बढ़ता है। एडवोकेट विष्णु चौधरी, पवन गिरी, रमेश, सुरेन्द्र बागमालानी, सुखराम प्रजापत ने काढ़ा पिलाने में मदद की।
रक्तदान शिविर का भी किया था आयोजन
इस महामारी में युवाओं ने गुरुवार को जबरदस्त उत्साह दिखाते हुए 52 लोगों ने रक्तदान किया। जिसमें युवक-युवतियों भी शामिल थीं। आरएसएस का कहना है कि आगामी दिनों में युवाओं को कोरोना वैक्सीन लगेगी जिससे वैक्सीन लगने के दो माह तक रक्तदान नहीं कर सकेगा इसलिए टीकाकरण से पहले ब्लड बैक में पर्याप्त रक्त होना जरूरी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn